ꦧꦛꦶꦏ꧀ꦭꦱꦼꦩ꧀ ꦩꦶꦤꦁꦏ ꦱꦭꦃ ꦱꦶꦗꦶꦤꦺ ꦗꦶꦤꦶꦱ꧀ ꦧꦛꦶꦏ꧀ ꦱꦏ ꦠ꧀ꦭꦠꦃ ꦥꦱꦶꦱꦶꦂ, ꦪ ꦲꦶꦏꦸ ꦭꦱꦼꦩ꧀, ꦉꦩ꧀ꦧꦁ, ꦗꦮ ꦠꦼꦔꦃ. ꦧꦛꦶꦏ꧀ ꦲꦶꦏꦶ ꦕꦩ꧀ꦥꦸꦂꦫꦤ꧀ ꦲꦤ꧀ꦠꦫꦤꦺ ꦧꦛꦶꦏ꧀ ꦕꦶꦤ ꦭꦤ꧀ ꦗꦮ.
ꦧꦛꦶꦏ꧀ ꦲꦶꦏꦸ ꦏꦥꦺꦫꦁ ꦢꦢꦶ ꦫꦺꦴꦁ ꦮꦂꦤ, ꦪ ꦲꦶꦏꦸ ꦧꦛꦶꦏ꧀ ꦥꦼꦱꦶꦱꦶꦂꦫꦤ꧀ ꦏꦪ ꦠ ꦧꦛꦶꦏ꧀ ꦱꦏ ꦭꦱꦼꦩ꧀, ꦕꦶꦉꦧꦺꦴꦤ꧀, ꦠꦸꦧꦤ꧀, ꦭꦤ꧀ ꦭꦶꦪ-ꦭꦶꦪꦤꦺ. ꦗꦶꦤꦶꦱ꧀ ꦧꦛꦶꦏ꧀ ꦭꦶꦪꦤꦺ ꦪ ꦲꦶꦏꦸ ꦧꦛꦶꦏ꧀ ꦱꦏ ꦏꦥꦿꦗꦤ꧀ ꦏꦪ ꦠ ꦧꦛꦶꦏ꧀ ꦱꦭ, ꦔꦪꦺꦴꦒꦾꦏꦂꦠ, ꦧꦚꦸꦩꦱ꧀, ꦭꦤ꧀ ꦱꦥꦤꦸꦁꦒꦭ꧀ꦭꦤ꧀ꦤꦺ.

ꦩꦺꦴꦠꦶꦥ꦳꧀ ꦧꦛꦶꦏ꧀ꦭꦱꦼꦩ꧀ 
ꦧꦛꦶꦏ꧀ꦭꦱꦼꦩ꧀ ꦢꦸꦮꦺ ꦫꦺꦴꦁ ꦕꦺꦴꦫꦏ꧀ ꦏꦱ꧀, ꦪ ꦲꦶꦏꦸ ꦭꦠꦺꦴꦃꦲꦤ꧀ ꦭꦤ꧀ ꦮꦠꦸ ꦥꦼꦕꦃ. ꦩꦺꦴꦠꦶꦥ꦳꧀ ꦭꦠꦺꦴꦃꦲꦤ꧀ ꦲꦶꦏꦸ ꦔ꧀ꦒꦩ꧀ꦧꦂꦫꦏꦺ ꦥꦔꦤ꧀ꦤꦤ꧀ ꦏꦱ꧀ ꦮꦺꦴꦁ-ꦮꦺꦴꦁ ꦭꦱꦼꦩ꧀, ꦪ ꦲꦶꦏꦸ ꦠꦸꦮꦸꦃꦲꦤ꧀ ꦭꦠꦺꦴꦃ (ꦏꦪ ꦫꦸꦩ꧀ꦥꦸꦠ꧀ ꦭꦲꦸꦠ꧀). ꦢꦺꦤꦺ ꦩꦺꦴꦠꦶꦥ꦳꧀ ꦮꦠꦸ ꦥꦼꦕꦃ ꦔ꧀ꦒꦩ꧀ꦧꦂꦫꦏꦺ ꦗꦺꦁꦏꦺꦭ꧀ꦭꦺ ꦮꦺꦴꦁ ꦭꦱꦼꦩ꧀ ꦗꦭꦂꦫꦤ꧀ ꦲꦏꦺꦃ ꦏꦸꦂꦧꦤ꧀ ꦤꦭꦶꦏꦔ꧀ꦒꦮꦺ ꦢꦭꦤ꧀ ꦣꦺꦤ꧀ꦝꦼꦊꦱ꧀.
ꦕꦺꦴꦫꦏ꧀ ꦏꦱ꧀ ꦭꦶꦪ ꦏꦠꦺꦴꦤ꧀ ꦱꦏ ꦮꦂꦤ ꦲꦧꦁ ꦏꦁꦥꦣ ꦏꦫꦺꦴ ꦮꦂꦤ ꦒꦼꦠꦶꦃ ꦥꦶꦠꦶꦏ꧀.
ꦱꦭꦶꦪꦤꦺ ꦲꦶꦏꦸ, ꦕꦺꦴꦫꦏ꧀ ꦧꦛꦶꦏ꧀ꦭꦱꦼꦩ꧀ ꦲꦸꦒ ꦕꦩ꧀ꦥꦸꦂꦫꦤ꧀ ꦧꦸꦢꦪ ꦠꦶꦪꦺꦴꦁꦲꦺꦴꦮ, ꦧꦸꦢꦪ ꦧꦼꦧꦿꦪꦤ꧀ ꦥꦱꦶꦱꦶꦂ ꦭꦺꦴꦂ, ꦭꦤ꧀ ꦧꦸꦢꦪ ꦏꦿꦠꦺꦴꦤ꧀ (ꦱꦸꦫꦏꦂꦠ ꦭꦤ꧀ ꦔꦪꦺꦴꦒꦾꦏꦂꦠ).
ꦧꦸꦢꦪ ꦏꦿꦠꦺꦴꦤ꧀ ꦱꦸꦫꦏꦂꦠ ꦭꦤ꧀ ꦔꦪꦺꦴꦒꦾꦏꦂꦠ ꦧꦶꦱ ꦢꦶꦢꦼꦊꦁ ꦱꦏ ꦩꦺꦴꦠꦶꦥ꦳꧀ ꦧꦛꦶꦏ꧀ꦭꦱꦼꦩ꧀ ꦏꦪ ꦠ ꦲꦤꦤꦺ ꦎꦂꦤꦩꦺꦤ꧀ ꦏꦮꦸꦁ, ꦥꦫꦁ, ꦭꦤ꧀ ꦱꦥꦤꦸꦁꦒꦭ꧀ꦭꦤ꧀ꦤꦺ. Déné prabawa budaya pasisir katon saka wernané bathik kang padhang kaya déné abang, biru, kuning, lan ijo.

ꦕꦫ ꦔ꧀ꦒꦮꦺ ꦧꦛꦶꦏ꧀ꦭꦱꦼꦩ꧀ 
ꦕꦫꦤꦺ ꦔ꧀ꦒꦮꦺ ꦧꦛꦶꦏ꧀ꦭꦱꦼꦩ꧀ ꦪ ꦲꦶꦏꦸ ꦔꦼꦛꦺꦴꦏ꧀ ꦏꦲꦶꦤ꧀ ꦩꦶꦠꦸꦫꦸꦠ꧀ ꦲꦸꦏꦸꦂꦫꦤ꧀ ꦏꦁ ꦮꦸꦱ꧀ ꦢꦶꦠꦼꦩ꧀ꦠꦺꦴꦏ꧀ꦏꦏꦺ. Kain iku banjur digambar manut pola kang wus digawé banjur nerusi (nyampurnakake gambar). ꦱꦧꦸꦧꦂꦫꦺ ꦢꦶꦱꦩ꧀ꦥꦸꦂꦤꦏ꧀ꦏꦏꦺ, ꦧꦚ꧀ꦗꦸꦂ ꦤꦺꦩ꧀ꦧꦺꦴꦏ꧀ (ꦤꦸꦠꦸꦥ꧀ꦥꦶ ꦒꦩ꧀ꦧꦂ ꦔꦁꦒꦺꦴ ꦭꦶꦭꦶꦤ꧀), ꦢꦶꦮꦺꦤꦺꦃꦲꦶ ꦮꦂꦤ, ꦔ꧀ꦭꦺꦴꦫꦺꦴꦠ꧀ (ꦔꦿꦼꦱꦶꦏ꧀ꦏꦶ ꦭꦶꦭꦶꦤ꧀), ꦭꦤ꧀ ꦢꦶꦥꦺꦥꦺ. ꦪꦺꦤ꧀ ꦮꦶꦱ꧀ ꦒꦫꦶꦁ, ꦧꦛꦶꦏ꧀ ꦢꦶꦥꦿꦺꦱ꧀ ꦧꦚ꧀ꦗꦸꦂ ꦢꦶꦧꦸꦁꦏꦸꦱ꧀ ꦭꦤ꧀ ꦧꦶꦱ ꦢꦶꦢꦺꦴꦭ꧀.

ꦕꦛꦼꦠ꧀ꦠꦤ꧀ ꦱꦸꦏꦸ 

Budaya
Bathik
ꦲꦏ꧀ꦱꦫꦗꦮ